ธ.กรุงเทพรับมือการเมืองตั้งเป้าจีดีพีโต3-4%
ธนาคารกรุงเทพรับการเมืองขย่มเศรษฐกิจ แต่คงเป้าจีดีพีไว้ที่ 3-4% เพราะไทยยังมีของดี
12 เม.ย. 2553

ธนาคารกรุงเทพรับการเมืองขย่มเศรษฐกิจ แต่คงเป้าจีดีพีไว้ที่ 3-4% เพราะไทยยังมีของดี 
นายโฆสิต ปั้นเปี่ยมรัษฏ์ ประธานกรรมการบริหาร ธนาคารกรุงเทพ กล่าวว่า เศรษฐกิจได้รับผลกระทบจากการเมืองเรียบร้อยแล้ว โดยกระทบกับความเชื่อมั่น อย่างไรก็ตาม ยังคงอัตราคาดการณ์เติบโตทางเศรษฐกิจ (จีดีพี) ไว้ที่ 3-4% เช่นเดิม เพราะพื้นฐานเศรษฐกิจไทยยังดีอยู่ ส่งออกไปได้ การลงทุนภาคเอกชนยังดีอยู่ โดยเฉพาะอุตสาหกรรมพลังงาน ยานยนต์ และชิ้นส่วนอิเล็กทรอนิกส์ แต่ถ้าไม่มีปัญหาการเมืองเข้ามา จีดีพีปี 2553 อาจเติบโตได้สูงกว่าที่ประมาณการเอาไว้